
Parlamentul României

Camera Deputaţilor
COMISIA PENTRU  MEDIU  ŞI ECHILIBRU ECOLOGIC

	Bucureşti,
	31 martie 2015

	Nr.
	4c-27/59


AVIZ
asupra propunerii legislative pentru abrogarea Legii nr.37 din 7 aprilie 2014 pentru aprobarea Ordonanţei de urgenţă a Guvernului nr.9/2013 privind timbrul de mediu pentru autovehicule
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic a fost sesizată, spre dezbatere şi avizare, cu propunerea legislativă pentru abrogarea Legii nr.37 din 7 aprilie 2014 pentru aprobarea Ordonanţei de urgenţă a Guvernului nr.9/2013 privind timbrul de mediu pentru autovehicule, trimisă cu adresa nr. PL.x.306 din 23 martie 2015.
Senatul, în calitate de primă Cameră sesizată, a respins propunerea legislativă în şedinţa din 18 martie 2015. 
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  Decizională. 
Iniţiativa legislativă vizează abrogarea Legii nr.37/2014 pentru aprobarea Ordonanţei de urgenţă a Guvernului nr.9/2013 privind timbrul de mediu pentru autovehicule.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic a dezbătut propunerea legislativă în şedinţa din data de 31 martie 2015.
   Membrii Comisiei au examinat propunerea legislativă supusă avizării, expunerea de motive şi avizul negativ al Consiliului Legislativ, transmis cu adresa nr.48 din 14 ianuarie 2015. 
În urma dezbaterilor, Comisia pentru mediu şi echilibru ecologic a hotărât, cu majoritate de voturi (3 abţineri), avizarea negativă a propunerii legislative, întrucât prin măsura fiscală introdusă prin Ordonanţa de urgentă a Guvernul  nr.9/2013 nu s-a  urmărit sporirea sumelor colectate la bugetul general consolidate, ci diminuarea folosirii factorilor cu grad ridicat de poluare ce contribuie la deteriorarea nivelului de viată general. Scopul acesta face parte din strategiile de mediu pe termen mediu şi lung, adaptate la nivel european  şi mondial, la care ţara noastră a aderat. 
În raport de obiectul şi conţinutul reglementării, propunerea legislativă face parte din categoria legilor ordinare. 

            PREŞEDINTE,
          
                             SECRETAR,
  CARMEN ILEANA MOLDOVAN                             VASILE DANIEL SUCIU

